О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 121
Взето с Протокол No 8 от заседание на Общински съвет гр.Чепеларе, проведено на 08.05.2008 година
ОТНОСНО: Определяне правила за ползване на    общински мери и пасища на основание чл.48а ал.2 от Закона за допитване до народа 
Общински съвет – Чепеларе, като изслуша предложението на Кмета на Общината, Постоянната комисия по бюджет, финанси, икономика и стопански дейности и след станалите разисквания на основание чл. 21, ал. 1, т. 19 от ЗМСМА и чл.48а,  ал.1 и ал.2  от Закона за допитване до народа
Р   Е   Ш   И:

1. Общински съвет – Чепеларе дава съгласие:

а/ общинските мери и пасища да се предоставят за общо ползване от земеделските стопани и/или техни сдружения, посочени в списъка, представляващ Приложение 1 към настоящото решение;

б/регистрацията на общински мери и пасища, представляваща легитимни площи в Системата за идентификация на земеделските парцели, поддържана и актуализирана от Общинска служба по земеделие и гори – Чепеларе, да се извършва само от ползватели, физически и/или юридически лица, за съответното землище, посочени в списъка, представляващ Приложение 1 към настоящото решение;
2. Общински съвет – Чепеларе определя наемна цена на общински мери и пасища за един декар, за една календарна година да бъде в размер на 0,50 лв./дка.
       3. Общински съвет – Чепеларе задължава ползвателите и Общината да поддържат общинските мери и пасища в добро земеделско и екологично състояние, в съответствие с изискванията  на схемите за единното подпомагане на площ.
4. Ползвателите, посочени в списъка от Приложение 1, към настоящото решение имат право да идентифицират само имоти с начин на трайно ползване “мери и пасища”, описани в Приложение 2, в землището, в което са определени.
5. Легитимните площи, общински мери и пасища са подробно описани в Приложение 2 към настоящото решение, по землища.

6. Животни, които не са изследвани по изискванията на Държавна профилактична програма за задължителните мерки за профилактика и борба срещу заболяванията по животните, одобрена от МЗГ, нямат право да ползват водопой и общински мери и пасища.
Приложение 1 - Поименен списък на ползвателите на мери и пасища от ОПФ за землище Орехово, Забърдо, Зорница, Малево, Богутево, Чепеларе, Павелско, Хвойна, Проглед  
Приложение 2 – Списък на мерите и пасищата от ОПФ, включени във физически блокове за землищата Богутево, Забърдо, Зорница, Чепеларе, Малево, Павелско, Орехово, Хвойна, Проглед,
Приложение 3 – Справка на отглежданите селскостопански животни, птици, пчели, в района на Община Чепеларе.

-Общ брой на общинските съветници: 13

-Гласували: 12
 Пантелей Мемцов: “ЗА”


Румен Стрински: “ЗА”

 Асен Кушев: “ЗА”



Иван Савов: “ЗА”

 Радост Петрова: “ЗА”



Валентина Бозова: “ЗА”

 Симеон Сивков: “ЗА”



Банко Вуров: “ЗА”

 Нели Семерджиева: “ЗА”


Росица Черпокова: “ЗА”

 Слав Аговски: “ЗА”



Илия Илиев: “ЗА”

 ОБЩО “ЗА” 12
“ПРОТИВ” 0

“ВЪЗДЪРЖАЛ СЕ” 0





ПРЕДСЕДАТЕЛ НА ОБЩИНСКИ

СЕКРЕТАР: …………



СЪВЕТ - Ч Е П Е Л А Р Е: …………..


/ЛИДИЯ ДАРАКЧИЕВА/



/инж. БАНКО ВУРОВ/

